Diari Oficial de la Generalitat Valenciana


Sumari del DOGV 8211, del 12-01-2018 (2017/11124)

RESOLUCIÓ de 26 d'octubre de 2017, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA-9537800, a favor de l'Ajuntament de Novelda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11481


Data del document
:   26-10-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * Novelda

RESOLUCIÓ de 26 d'octubre de 2017, de la Secretaria Autonòmica de Comunicació, per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA-9537800, a favor de l'Ajuntament de Novelda. [2017/11127]  
Antecedents de fet  
I. En data de 29 d'abril de 1994 el ple de l'Ajuntament de Novelda va acordar sol·licitar ser prestador d'un servei de radiodifusió mitjançant ones terrestres en l'àmbit local.  
II. En data 7 de desembre de 1994, per Acord del Govern Valencià, se li va adjudicar provisionalment a l'Ajuntament de Novelda, la reserva de freqüència 107.3 MHz, prevista en el capítol II del Reial decret 1273/1992, de 23 d'octubre, i publicada al DOGV de 2 de gener de 1995, número 2419.  
III. En data 26 de febrer de 2002, per part de la Subdirecció General de Planificació i Gestió de l'Espectre Radioelèctric del Ministeri de Ciència i Tecnologia, s'acordà l'aprovació del projecte tècnic.  
  
IV. En data 16 de setembre de 2002 la Subdirecció General de Planificació i Gestió de l'Espectre Radioelèctric del Ministeri de Ciència i Tecnologia, va autoritzar, després de la revisió satisfactòria de les instal·lacions, la posada en servei per a la prestació del servei de radiodifusió.  
  
  
Fonaments de dret  
Primer. L'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic.»  
  
Segon. L'article 32 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana estableix el procediment d'habilitació. En concret, d'acord amb el que preveu l'article 32.5 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «L'òrgan competent en matèria de comunicació audiovisual de la Generalitat, a la vista de tot allò que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre autonòmic de Prestadors de Serveis de Comunicació Audiovisual.»  
  
De conformitat amb el que preveu l'article 33 del Decret 4/2017, de 20 de gener, del Consell, «Les habilitacions per a la prestació del servei públic de comunicació audiovisual d'àmbit local s'atorgaran amb caràcter indefinit.»  
Tercer. La disposició transitòria segona, apartat 3, del mencionat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació a la data d'entrada en vigor d'aquest decret, es resoldran d'acord amb el que s'hi estableix, sense perjudici del requeriment o de l'aportació a instància de les mateixes entitats locals interessades de la documentació necessària per a completar o adaptar els expedients.»  
Quart. La disposició transitòria quarta del mencionat Decret 4/2017, de 20 de gener, del Consell, diu que «L'òrgan competent en matèria de comunicació audiovisual de la Generalitat, a la vista de tot allò que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre Autonòmic de Prestadors de Serveis de Comunicació Audiovisual.»  
  
Comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, al municipi de Novelda per a la prestació del servei públic de radiodifusió sonora per a la freqüència modulada 107.3 MHz, amb les característiques tècniques aprovades pel Ministeri que en l'annex es detallen.  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de Gener, del Consell, pel qual és regulen els serveis i el Registre de Prestadors de Comunicació Audiovisual de la Comunitat Valenciana i la resta de normativa susceptible d'aplicació.  
  
Tercer  
En virtut del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant del Secretari Autonòmic de Comunicació, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós-administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 26 d'octubre de 2017.- El secretari autonòmic de Comunicació: José María Vidal Beltran.  
  
  
  
ANNEX  
Característiques tècniques de l'estació destinada a la prestació de serveis de ràdio de l'Ajuntament de Novelda  
  
Dades de l'estació  
  
Coordenades geogràfiques (longitud/altitud) 000o W 46 10  
38o N 23 08  
Cota (m) 240  
Denominació de l'emissió 256KF8EHF  
Freqüència (MHz) 107.3  
Potència radiada aparent màxima 32 W  
Potència màxima de l'equip transmissor 46 W  
Potència d'eixida autoritzada del   
transmissor 46 W  
Sistema radiant (tipus/elements) Omnidireccional/1  
Guany màxim de l'antena (dB) 0  
Directivitat No directiva  
Altura sobre el sòl del centre elèctric de l'antena (m) 12  
Altura del màstil sobre el sòl (m) 12  
Altura efectiva màxima (m) 94  
Polarització de l'emissió Polarització vertical lineal